જેને રાજ્યપાલે તે જ મહિને મંજૂરી આપી દીધી હતી. જોકે તેના નિયમો બનાવતાં સરકારને બે વર્ષ જેટલો સમય લાગ્યો છે. શિક્ષણના અધિકાર અને માહિતીના અધિકારની જેમ આ એકટ હેઠળ જો કોઇ સરકારી અધિકારી નાગરિક સેવા આપવાની સમયમર્યાદા ચૂકી જાય તો તેણે દંડ ભરવો પડશે અને માેડી સેવા બદલ એટલે કે સેવામાં વિલંબ બદલ નાગરિકને વળતર પણ મળશે. આ એકટ હેઠળ રાજ્યના લોકોને નિયત સમયમર્યાદામાં જુદી જુુદી નાગરિક સેવાઓ પ્રાપ્ત થશે, તેમાં પંચાયત, નાગરિક પુરવઠો, ગૃહ, પોલીસ, નાણાં, વાહનવ્યવહાર, મહેસૂલ, શહેરી વિકાસ, ઉદ્યોગ, આરોગ્ય અને શિક્ષણ વિભાગની કચેરીઓમાં આ યોજનાનો અમલ કરવામાં આવશે. આ કચેરીઓમાં આવતા દરેક લોકોને પોતાના કયા અધિકારો છે? સરકારી તંત્ર તેની અરજી અને રજૂઆતોનો કેટલા સમયમાં નિકાલ કરશે અથવા અરજી સ્વીકારી નથી તો તેનું કારણ અને વિગતો આપવા બંધાયેલ રહેશે. નવા એકટ હેઠળ સ્થાનિક સંસ્થાઓ સહિત જાહેર સેવા બાબતે ચોક્કસ સમયમાં માહિતી આપવી ફરજિયાત બનશે.